safouaneb/arywiki huggingface dataset:
لانطيرناسيونال

لانطيرناسيونال، ولي معروف حتا ب نشيد لاممية، (ب لفرونصي "L'Internationale") هو اشهر نشيد يساري، تشهر ك رمز ديال لحركات لاشتراكية من لقرن 19، فاش لاممية تانية عتامداتو ك نشيد رسمي. هاد سمية ديال "لانترناسيونال" جات من لاممية لولة، لي هي واحد تحالف ديال لعمال ف 1864. سيد لي كتب هاد نشيد سميتو اوجين لا پواتيي، لي كان مناضل اناركي ف لمؤتمر ديال لاممية لولة. لانطيرناسيونال تطرجم ل بزاف د لوغات، و كايتستعمل عند لاناركيين، شيوعيين، و لاشتراكيين. ما بين 1912 و 1944 تستعمل هاد نشيد ك نشيد رسمي د لحزب لبلشڤي. و فاش ولات روسيا دولة شيوعية تستعمل ك نشيد رسمي ديال ليتيحاد سوڤييتي، قبل ما يبدلو سطالين لواحد نشيد لي كايمجد روسيا. لانطيرناسيونال تستعمل ك نشيد رسمي ديال جمهورية صين سوڤييتية، جمهورية باڤاريا سوفييتية، لجمهورية سلاڤية سوڤييتية، و لجمهورية لهنݣارية سوڤييتية. لانطيرناسيونال هو اكتر نشيد تطرجم ف تّاريخ.
كوض سورس

لكوض سورس ولا لكود لمصدري ف لانفورماتيك هيا اي مجموعة من لكوضات لي تكتبو ب تخدام لونݣاج كيفهمو بنادم، و يقدر يتضمن تعليقات، و هادشي ف موعضام لوقت على شكل نص خالص. لوضيفة. لكوض سورس ديال شي برنامج كيكون مصاوب سيرتو ل تسهيل لخدمة ديال لموبرمجين، لي بدورهم كيحددو لپروصيات لي خاص يديرهم لورديناتور على طريق كتابة لكوض سورس (غالبا). تحويل ل لّونݣاج د لماكينة. بزاف د مرات كيتم تحويل لكوض سورس ل لونݣاج د لماكينة جاوجي (زيروّات ؤ واحدات) يمكن ليه يتنفد ب لورديناتور، و هادشي على طريق كومپيلاتور ولا انتيرپريتور، و هاد لّونݣاج د لماكينة يمكن ليه يتخزن باش يتم تّنفيد ديالو ف شي وقت اخر. بلاصت هاد طّريقة، يمكن ايضا تاويل لكوض سورس و ب تّالي تنفيدو ديك الساعة. التوفر. موعضام لپروڭرامات و اپليكاسونات كيتم توزيعها ب واحد الشكل باش تشمل غير لفيشيات التنفيدية. يلا تم ادراج لكوض سورس غادي يكون هادشي مفيد ل لخدايمي، ل لپروݣرامور و ل لادمين د سّيستيم ف حالة اي واحد فيهوم يلا كان باغي يدرس ولا يعدل لپروݣرام.
ديمقراطية لإلكترونية تعاونية

ديمقراطية لالكترونية تعاونية هي واحد لكونصيپط لي كيجمع بين ديمقراطية لمباشرة، ديمقراطية تمتيلية، و ديمقراطية لالكترونية (يعني فاش كاتستعمل تكنلوجيا ف لعملية ديمقراطية). ديمقراطية لالكترونية تعاونية هي واحد سيستيم ف سياسة، لي تايخلي لمسؤولين سياسيين ديال لحكومة، بحال لووزارا، لبرلمانيين، و لاحزاب، من جهة، و لمنضمات لغير حكومية من جهة خرا، يتعاونو ف طريقة ديال تطوير لقوانين و تشريعات. هاد لعملية كاتكون ف واحد سيت حكومي ديال تواصل لاجتماعي، لي ݣاع لمواطنين اعضاء فيه. واخا لممتلين ديال شعب هوما لي كايديرو تقريبا ݣاع لخدمة لي متعلقة ب لقوانين وتشريعات (ديمقراطية تمتيلية)، ولكن راه لمواطنين هوما لي ب يدهم لقرار لخّر (ديمقراطية مباشرة). ب لاضافة لان اي مواطن يقدر يقتارح قوانين جديدة.
حقوق بنادم

حقوق لانسان ولّا حقوق بنادم هوما لمبادئ لاخلاقية اولا لعادات لي كتوصف واحد لمستوى ديال سلوك د بنادم، و لي هوما محميين ك حقوق طبيعية و قانونية ف لقوانين لمحلية و دولية. هاد لحقوق مفهومة عند كولشي و ماكاتقبلش ل مصادرة ولا تصرف. ، هوما حقوق اساسية "لي عند كل انسان حيت هو انسان"، و "لي هوما متاصلين ف ݣاع ناس"، بغض نضر على لعمر، لجنس، لمكان، لوغة، لعرق، اولا اي عتيبار اخر. حقوق لانسان كاتبقا ديما، فاي بلاصة و فاي وقت حيتاش هوما حقوق كونية، وݣاع ناس متساويين ف هاد لحقوق. حقوق لانسان كاتجبر ناس باش يحتارمو لحقوق ديال ناس لخرين.
سارة حجازي

سارة حجازي (تزادت ف 1989، و توفات ف 14 يونيو 2020) هي واحد لكاتبة شتيراكية مصرية، وتعرفات كتر ب توجه جنسي ديالها، و دفاع ديالها على حقوق مجتمع لميم ف مصر. تشدات حجازي ف مصر ودخلات ل حبس، و تعدبات 3 شهور، حيتاش هزات ضراپو د لمتليين فواحد لحفلة ديال مشروع ليلى ف 2017 ف لقاهرة. فاش خرجات حجازي من لحبس عانات من اضطراب لي بعد صدمة من كترت تعديب. تعطا ل سارة حجازي حق لجوء ف كانادا، وبقات عايشة تما حتال نهار لوفاة ديالها. حياتها. سارة حجازي تزادت ف 1989 ف اسرة محافضة من طبقة لمتوسطة. كانت هي لكبيرة ف خوتها ربعة. سارة عاونات لواليدة ديالها باش تربي خوتها من بعد ما مات بّاها، لي كان ستاد ديال سيونص ف لّيسي. سارة علنات على انها ليزبيانة ف 2016. لقراية. ف 2010، سارة حجازي تخرجات من معهد طيبة ب باكالوريوس ف انظمة لمعلومات، و من لجاميعة لميريكانية ف لقاهرة ف 2016. سارة حجازي شدات بزاف ديال ديپلومات عن بعد: "نضال من اجل لمساواة 1950-2018"، "لفيمينيزم و لعدالة لاجتماعية"، "لمناهج ديال لبحت"، و "فهم لعنف"، ف جامعة كولومبيا، جامعة كاليفورنيا سانتا كروز، جامعة لندن، جامعة پيتسبرغ، و جامعة ايموري. توجهات سياسية. حجازي كتعتابر راسها شيوعية، وكانت كادعم حزب لخبز و لحرية فاش كانت ساكنة ف مصر، و كانت معا "شبكة ربيع شتيراكي" ف كندا. حجازي قالت بلي جراو عليها من لخدمة حيت كانت ضد نيضام ديال سيسي ف مصر. بعد 9 سنين من تورة لمصرية د 2011، سارة كتبات: "نيضام لقديم غادي يحاول يدير اي حاجة، حتا تضحية ب رموز ديالو، باش يبقا ف صولطة"، و وصفات رئيس سيسي بلي هو "اعنف ديكتاتور ف تّاريخ لعصري"، وكتبات بلي "توّار كايامنو بلي ل معركة هي معركة ديال طبقات"، حجازي كتبات بلي من نتائج ديال تورة لي مكملاتش "ان اغلبنا دابا يا اما ف لقبر، ف لحبس، ولا ف لمنفى". لاضطهاد ف مصر. ف 22 شتنبر 2017، سارة حجازي حضرات لواحد لحفل ديال واحد لفرقة لبنانية سميتها مشروع ليلى، لي رئيس ديالها متلي. حجازي كانت مع لمجموعة تعتاقلو بتهمة انهم رفعو ضراپو د مجتمع لميم. تحاكمات سارة بتهمة "لانضمام لمجموعة ماشي قانونيةـ بغرض انها دير اعمال لي ماشي اخلاقية". لاعتقال ديالها كان جزء من سياسة ديال مصر، لي ماكاتسامحش مع مجتمع لميم. سارة حجازي تشدات 3 شهور ف مخفر سيدة زينب، تما فين حرضو لحبّاسا لمحابسية باش يضربوها و يتعداو عليها جنسيا. ف 24 شتنبر 2018، سارة حجازي عاودات قصتها ف واحد لارتيكل ف جورنال سميتو مدى مصر. سارة ݣالت بلي تعتاقلات من دارها وقدام واليديها، و ف تحقيق سولوها على ديانة ديالها، وعلاش حيدات زيف، و واش هي ڤييغج. سارة حجازي قالت بلي بوليسي دور ليها عصابة على عينيها باش ماتشوفش، ومن بعد داها ب طوموبيل لواحد لبلاصا ماعرفتهاش. بقات مربوطة ف واحد لكرسي، و فمها مكمم. تعرضات للضريب ب ضو حتى سخفات. تعرضات سارة للتهديد بان لواليدة ديالها غادي تعدب يلا عاودات هادشي لي وقع ليها لاي واحد. سارة حجازي طلقات من لحبس ف 2 يناير 2018، وخلصات 56 دولار غرامة. عانات سارة من ليكتئاب، نوبات ديال دعر، اضطراب لي بعد صدمة. لخوف من اضطهاد اخر، خلا سارة طلب لجوء ل كندا ف 2018. سارة فقدات لواليدة ديالها شهر من بعد حيت كانت مريضة ب لكونصير. لموت ديالها. سارة حجازي ماتت نهار 14 يونيو 2020 ف طورونطو، كانادا. ف 15 يونيو لمحامي ديالها خالد المصري اكد لوفاة ديالها انها نتيحار. سارة حجازي خلات واحد رسالة قصيرة ب لعربية، ولي نتاشرات ف سوشال ميديا. سارة حجازي كاتݣول ف هاد رسالة: "لخوتي، حاولت باش نعتق راسي مي ماقدرتش، سمحو ليا. لصحابي، تجربة لي دوزت كانت خايبة بزاف، وانا ضعيفة بزاف باش نقاومها، سمحو ليا. للعالم، كنتي قاصح عليا بزاف، ولكن انا كانسامح". لموت ديالها داز ف بزاف ديال لقنوات لاعلامية ف لعالم.
لمجلس ديال ليتيحاد لأوروبي

"codice_1" لمجلس ديال ليتيحاد لاوروپي (ب لونݣلي: Council of the European Union)، هو لمؤسسة تالتة من سبعة ديال لمؤسسات ديال ليتيحاد لاوروپي، كيما مرتبين ف ليتيفاقية ديال ليتيحاد لاوروپي. هاد لمجلس هو واحد من تلاتة د لمجالس تشريعية، لي خدام مع لبرلمان لاوروپي باش يعدلو اولا يوافقو على لمقترحات ديال لمفوضية لاوروپية، لي هي لمشرّع د ليتيحاد.
إعدام

لاعدام هي واحد لعقوبة، لي كاتوافق عليها لحكومة، و لي من خلالها شي شخص كايتحكم عليه انه يتقتل من قبل دولة، ك عقاب ليه على شي جريمة. لجرائم لي كايتعاقب عليها لواحد ب لاعدام كايختالفو من بلاد لبلاد، وغالبا كيضمّو مخالفات متعلقة ب انهاء لحياة ديال ناس، بحال لقتل و لقتل لجماعي، و لجرائم لخايبة بزاف، بحال لغتيصاب، غتيصاب لاطفال، تحرش لجنسي ب لاطفال، لارهاب، لخيانة، تجسس، تحريض، و لجرائم ضد دولة بحال محاولة قلب نيضام، و لقرصنة. 56 دولة ف لعالم مازالا كاطبق عقوبة لاعدام، و 106 ديال دول لغاوها نهائيا لجميع لجرائم. 8 د دول لغاوها من لجرائم لعادية و خلاوها ل لجرائم لاستتنائية، بحال جرائم لحرب، و 28 دولة لغات هاد لعقوبة ف تطبيق، ولكن باقا ف لقانون.
لمجلس لأوروپي

لمجلس لاوروپي هو واحد لهيئة جماعية لي كتحدد توجهات سياسية لعامة و لاولويات ديال ليتيحاد لاوروپي. هاد لمجلس كايضم زعماء ولا رؤساء لحكومة ديال دول لاعضاء ف ليتيحاد، ب لاضافة ل رئيس ديال لمجلس لاوروپي، و رئيس ديال لمفوضية لاوروپية.
لبلدان لهاضرة ب لعربية

لبلدان لهاضرة ب لعربية ؤلا لعالم لهاضر ب لعربية ؤلا تا لعالم لعربي هو مجموعة من 22 دولة لي لوغة رسمية ديالها ؤلا وحدة من لّوغات رّسمية ديالها هيّا لعربية، ؤ لّي هوما اعضاء ف جامعة دول لعربية. لاغلبية د هاد دول كاينين ف غرب اسيا، شمال افريقيا، و لقرن لافريقي. لعالم لهاضر ب لعربية كايمتد من لمحيط لاطلسي ف لغرب، تال لخليج لعربي ف شرق، و من لبحر لبيض لمتوسط ف شمال، تال لمحيط لهندي ف لجنوب شرقي. واخا مالطا، لي هي جزيرة ف لبحر لبيض لمتوسط، عندها لوغة مشتقة من لعربية، ما كاتعتابرش من دول هاضرة ب لعربية، ونفس شي ب نسبة ل تشاد، ايريتريا، و اسرائيل، لي كايعتارفو ب لعربية كا وحدة من لوغات رسمية ديالهم، ولاكين ما كايتعتابروش دول هاضرة ب لعربية، حيتاش هوما ماشي دول اعضاء ف لجامعة لعربية، (واخا تشاد و ايريتريا طلبو عضوية كاملة ف لجامعة ف 2014). لعالم لهاضر ب لعربية فيه 422 مليون د ناس (حتال 2012)، ؤ نّاتج دّاخلي ليجمالي ديال 2. 782 تريليون دولار (2018). لمنطقة شّرقية كاتسما لمشرق العربي، و لمنطقة لغربية كاتسما لمغرب لكبير ؤلا لمغرب العربي.
جماعة ترابية

لجماعات الترابية ف لمغريب هي لجيهات و لعمالات و لاقاليم و لجماعات. لجماعات ترابية اشخاص اعتبارية خاضعة ل لقانون لعام، و كاتسيّر شؤون ديالها بكيفية ديمقراطية، و كاتنتاخب مجالس الجهات والجماعات بالاقتراع العام المباشر. رؤساء د لمجالس ديال لجهات و رؤساء د مجالس لجماعات الترابية لخرة، هوما لي مسؤولين على تنفيد لمداولات ديال هاد لجماعات و لقرارات ديالها. كاينقاسم تراب لمغريبي ل 12 جهة، كاضم 13 عمالة و 62 اقليم، و 1503 جماعة، 256 منها جماعات حضرية، و 1282 قروية.
لمغرب لكبير

0 438535 2025-10-06T23:39:35Z DarijaBot تّصنيفات لي ناقصين تزادو من ويكيپيديا ب نّڭليزية 451963 wikitext text/x-wiki لمغرب لكبير هو مجموعة من 5 ديال لبلدان ف شمال افريقيا، لي كاتشمل، لمغريب، دزاير، تونس، موريطانيا، و ليبيا. كاتبلغ لميساحة ديال لمغرب لكبير 5. 782. 140 كلم² وعدد سكان ديالو وصل ل كتر من 100 مليون د ناس ف 2017.
محمد مشالي

محمد مشالي، (تزاد ف 1944 و توفى ف 28 يوليوز 2020) هو طبيب مصري، متخصص ف طب لباطني، وتعرف ب "طبيب لفقراء". لقراية. تزاد محمد مشالي ف محافضة لبحيرة ف مصر عام 1944. باه كان استاد. من بعد نتاقلو مجموعين ل محافضة لغربية، و ستاقرو فيها. تخرج محمد مشالي من كلية طب قصر العيني لي ف لقاهرة ف 1967، وتخصص ف طب لباطني، و امراض لاطفال و ريجيم. من بعد خدم ف بزاف د لمراكز ديال وزارة صحة لمصرية. ف 1975، فتح مشالي لعيادة ديالو ف مدينة طنطا. بقا محمد مشالي كايدير دياݣنوص ب تمن رمزي، و شحال من مرة كايعفي لفقراء من لخلاص، وبعض لمرات كاشري ليهم دوا من جيبو. لوفاة. توفى محمد مشالي نهار 28 يوليوز 2020، ف مدينة طنطا، و عمرو 76 عام.
محمد لعروسي

محمد لعروسي (14 يناير 1934، بني دركول - 14 فبراير 2014) كان فنان مغريبي ديال الطقطوقة الجبلية ولعيطة والشعبي، وكان تيعرف يضرب لكمانجة مزيان. هو من الناس اللي شهرو الطقطوقة الجبلية فلمغريب مع احمد لݣرفطي وحاجي السريفي وشامة الزاز. لعروسي شارك فبزاف د لمهرجانات فلمغريب وفلخاريج، وربح بزاف د لجوائز فحياتو. حياتو. تولد محمد لعروسي ف 1934 فدوار بني دركول فالدائرة د غفساي فلاقليم د تاونات. كنيتو لعروسي حيث لاصل د عائلتو من بني عروس واخا هو تولد وكبر ف لقبيلة د بني زروال. بدا لعروسي لموسيقا من صغرو وخرج من لمسيد باش يكمل فلغنا وتعلم من شيوخ لمنطقة بحال مولاي المفضل الطريرف، واحمد بلمكي، وبن التهامي اللي علًمو لملحون. ف 1958 سجل اول اغنية ديالو مع لاذاعة لوطنية، ومن موراها بدا تايخرج لاغاني ديال الطقطوقة فبزاف د لمواضيع. تاتميز بزاف د لاغاني د لعروسي باللي فيها الضحك ولمعاني وعليها تاتعجب لجمهور. لاغاني ديالو. غنا محمد لعروسي 526 اغنية، منها اللي تعرفو بزاف عند لجمهور بحال:
عرفان

المعروف تنعرفوه ب لعرفان، و لعرفان هي كلمة جات من "عرف" والعرفان هي كيفاش تعرف الحوايج بالتّحقاق و التّجراب و التّخمام. لعرفان عندو بزاف د التعريفات على حساب لمجال و النوع. متلا ف لفلسفة كانفرّقو مابين لعرفان ب لهضرة ؤلا ب لوصف (متلاً فاش كيعرف بنادم بلي "عبد القادر مات" حيت سمع ؤلا قرا هاد لخبار)، و لعرفان ب لمعاشرة (يلا حضر ل لموت ديال عبد القادر و عرف هاد لحقيقة ب لوعي و لحواس ديالو). لݣزوّات تالمعروف. الݣزوّات هي لجمع ديال لݣزو، و لݣزو ف لبني هيا "الجزء"، المعروف فيه شلاّ ݣزوات انّما نقدرو نفرقوهوم فاللوّل على جوج ݣزوّات كبار، كاين لݣزو لي تنسميوه تابنادميت و كاين لݣزو لي تنسميوه الخلوق ولّ الخلوقي. فالݣزو ديال تابنادميت يمكن نعرفو منين جا بنادم وكيفاش تيعيش وفين تيعيش، و لكلام ديال بنادم والتاريخ ديالو وشلاّ حوايج مرتابطين ب بنادم. فالݣزو ديال الخلوق يمكن نعرفو اشناهية اللرض ومن اش مصاوبة و التحراك تالنجوم و التّنبات تالشجر، و لحساب و لهنداسة واي حاجة تعاونا نعرفو بيها لحوايج لي هوما كاينين معانا خلوق.
مسرح سيرڤانطيس (طنجة)

المسرح ديال سيرڤانطيس (ب الصبنيولية: Gran Teatro Cervantes) هو واحد المسرح ف طنجة (الشمال ديال المغرب) اللي مسمّي على الكاتب الصبنيولي ميݣيل دي سيرڤانطيس. المسرح بناوه الصبنيول ف 1913 ملي كانت طنجة منطقة دولية. كان مسرح سيرڤانطيس كيتعتابر واحد من المسارح اللي مهمين و راقيين ف افريقيا، و فنانين كبار دارو عروض فيه. الاصلاحات بقاو كيتاجلو مدة طويلة بسباب الخلافات مابين المسؤولين ديال المدينة و الدولة الصبنيولية. تاريخ. ايسپيرانزا اوريانا هي اللي تكلفات ب العملية ديال البني ديال المسرح مع الزوج ديالها، مانويل پينيا و مول المسرح انطونيو ݣاييݣو. البني بدا ف 2 ابريل 1911 و كمل ف 1913 اللي كان هو العام ديال الافتتاح ديالو ب واحد القدرة استعابية ديال 1400 بلاصة.
ڤاسيكطومي

لڤاسيكطومي (ب لونݣلي: Vasectomy) هي واحد العملية كايديرها الرّاجل باش يولّي عاݣر ولّا باش يحدّد النّسل ديالو، بلا ما يكون تاتير ݣاع على الجنس، ف هاد العملية كايتقطّعو القنوات بجوج اللي كايدوّزو الحيوانات المنوية من الخصيات ل المَني، باش المَني يبقا خاوي من الحيوانات المنوية، وعمّر يوقع الحمل.
محمد علي جناح

محمد علي جناح ( تولد ف 25 دجنبر 1876 - مات ف 11 شتنبر 1948، بجوج ف كاراتشي) كان محامي وسياسي وهو لمؤسس ديال الدولة ديال پاكيستان. فوقت لستيعمار لبريطاني كان جناح هو الرئيس ديال لعصبة د لمسلمين د لهند من 1913، تال لوقت د ليستيقلال د پاكيستان ف 14 غشت 1947. من موراها ولاً اول رئيس د لبلاد حتا مات. كيتعتابر جناح هو لاب ديال لامة د پاكيستان ولقائد لاعضم، ولعيد ميلاد ديالو هو نهار عطلة فلبلاد.
طاݣور

رابيندارانت طاݣور (ب بلبنݣالية: রবীন্দ্রনাথ ঠাকুর - كالكوطا: 7 ماي 1861 - 7 غشت 1941) كان شاعر ومسرحي ورسام وكاتب هندي من لبينݣال. طاݣور هو اول واحد ماشي اوروپي ربح جايزة نوبل د لادب، وكان داكشي ف 1913. ف 1915 خدا طاݣور اللقب د فارس من لملكة د بريطانيا. كتب طاݣور فحياتو كتر من 1000 قصيدة د الشعر و 8 د الروايات و 25 مسرحية و 8 د لمجلدات د لقصص.
جواهرلال نيهرو

جواهرلال نيهرو (بلهندية: जवाहरलाल नेहरू - تولد ف 14 نونبر 1889 ف الله اباد - مات ف 27 ماي 1964 ف نيو ديلهي) كان مناضل د لاستقلال د لهند واول وزير اول د لبلاد ملًي ستاقلات من 1947 تا مات ف 1964. خدا حتا مناصب خرا فنفس لوقت (وزير لمالية ووزير د لخارجية) وكان من لمؤسسين د حركة عدم لانحياز لعالمية ف 1961. نيهرو هو بًات انديرا ݣاندي اللي كانت رئيسة د لوزراء د لهند من 1966 ل 1977، ومن 1980 ل 1984.
آنݣيلا ميركيل

انݣيلا دوروتيا ميركيل (ب لالمانية: Angela Dorothea Merkel)، تولدات نهار 17 يوليوز 1954 فهامبورݣ، وكانت سميتها ف لولادة انݣيلا كاسنر، هي سياسية المانية واخدة لمنصب ديال لمستشارة د المانيا من 2005 تال 2021. من 2000 ل 2018 كانت ميركيل هي الشافة ديال لحزب ديال ليتيحاد الديموقراطي لمسيحي (CDU). ميركيل تعرفات ببزاف د السميات بحال: الشافة د ليتيحاد لاوروپي، اقوى مرا فلعالم، ولاً لقايدة د لعالم لحر. خدات السمية د اقوى مرا ف لعالم 9 د لمرات على حساب التصنيف د فوربس (رقم قياسي)، و تكلاصات جوج مرات تاني اقوى واحد ف لعالم مع فوربس نيت، وهو اعلى ترتيب دارتو مرا ف تاريخ. ف 2015، ختارت لمجلة لميريكانية د "تايم" ميركيل هي الشخصية د لعام، و وصفاتها ب لمستشارة د لعالم لحر.
بوجلود

بوجلود ولا بيلماون ولا بو يسليخن ولا بو لبطاين ولا بو هيضور ولا الشويّخ ولا هرّْمة، هو واحد لاحتفال امازيغي سنوي، كايجي مورا لعيد لكبير، و تايكون ف بعض لمناطق د لمغريب. ف هاد لاحتفال واحد شّخص ولا كتر، كايلبسو جلود ديال لحوالا ولا لمعاز لي تدبحات ف لعيد. لاصل. بوجلود عندو اصول ف لميطولوجيا لامازيغية، ولي من بعد ولا تقليد مرتابط ب لعيد لكبير. لاحتفال. لاحتفال كايبدا ف نهار لوّل د لعيد، و كايستامر ل 3 ايام بعد لعيد ف لقرى، و حتال سيمانة ف بعض لمدون. ف هاد لاحتفال، مجموعة د ناس كايلبسو جلود ديال لحولي د لعيد، و كايصبغو وجوههم، ولا كايديرو ماصك، وتايكونو هازين لكرعين ديال لحولي ف يديهم، و تايقيسو بيهم ناس لي محتافلين معاهم. و كاتكون معاهم واحد لفرقة موسيقية. لهدف من هاد لاحتفال هو ان ناس تخلق سّعادة و تفرح. اتناء هاد لاحتفال، بزاف ديال ناس كاتبرّع ب فلوس، باش يديرو فيستيڤال موسيقي، لي كايحضرو ليه ݣاع نّاس د لمنطقة. اكبر فيستيڤال ديال بوجلود ف لمغريب، هو "بيلماون بيدماون"، لي تايكون ف مدينة الدشيرة الجهادية، اقليم انزݣان ايت ملول.
لبرلمان لؤروپي

لبرلمان لاوروپي هو لبرلمان ديال ليتيحاد لاوروپي. لمواطنين لي ف ليتيحاد هوما لي كايصوتو على لاعضاء د هاد لبرلمان كولا 5 سنين. لبرلمان لاوروپي مع لمجلس ديال ليتيحاد لاوروپي تايكونو لجهاز تشريعي ديال ليتيحاد لاوروپي. هاد لبرلمان عندو جوج د لمقرّات، واحد ف ستراسبورݣ، و لاخور ف بروكسيل.
قيس سعيد

قيس بن المنصف بن محمد سعيًد (تولد نهار 22 فبراير 1958 ف تونس لعاصمة) هو سياسي واستاد جامعي تونسي، ومن اكتوبر 2019، هو الرئيس ديال لجمهورية ديال تونس. قيس سعيد كان هو الرئيس د لجمعية التونسية د لقانون الدستوري من 1995 تال 2019، اللي كان هو لعام اللي ترشح فيه للينتيخابات كمرشح حر. فلينتيخابات الرئاسية مابغاش سعيد ياخد تمويل من الدولة فلحملة ديالو حيت قال باللي هاديك "فلوس الشعب"، ودار لحملة كلها بفلوسو لخاصة وعاونوه بزاف د لمتطوعين الشباب. فالدور التاني د لينتيخابات تلاقا مع رجل لاعمال نبيل القروي، وربح قيس سعيد بنسية كبيرة (كتر من 72% د لاصوات) و ولاً هو الرئيس د تونس من نهار 23 اكتوبر 2019.
ديلما روسيف

ديلما ڤانا روسيف (ب لبرتغالية: Dilma Vana Rousseff) (تولدات نهار 14 دجنبر 1947 ف بيلو هوريزونتي) هي سياسية و قتصادية بريزيلية، وهي لمرا لوحيدة اللي كانت رئيسة د لبريزيل. كانت روسيف هي الرئسية رقم 36 د لبلاد (مابين يناير 2011 و غشت 2016). حياتها. تولدات ديلما روسيف فبيلو هوريزونتي فلبريزيل نهار 14 دجنبر 1947 وكان بًاها مهاجر من بلغاريا. دخلات من صغرها لليسار لمتطرف وناضلات ضد لقمع وليستيبداد، حتى تعتاقلات ف 1970 ودوزات 3 سنين د لحبس. دخلات روسيف لحزب لعمال وبقات طالعا فيه تال 2005 فين عيًنها الرئيس لولا دا سيلڤا وزيرة د الطاقة. ف 2011 ولاًت روسيف اول مرا رئيسة د لبريزيل من بعد ما جابت 58% د لاصوات فلينتيخابات الرئاسية د 2010. ف 2016، صوت مجلس الشيوخ د لبريزيل ب 60 صوت ل 20، بلعزل د روسيف من لمنصب د رئيسة، وجا بلاصتها رئيس مؤقت، ميشيل تيمير، اللي كان هو النائب ديالها.
العتيراف الدولي ب الجمهورية العربية الصحراوية الديموقراطية

جّبهة د لپوليزاريو علنات علا لجمهورية لعربية صّحراوية دّيموقراطية نهار 27 شهر 2، 1976 ف بير لحلو، هاد لجمهورية صّحراوية كاتطّالب ب سّيادة على ݣاع صّحرا لغربية، لّي كانت مستعمرة د صّبليون، ولكن حاليّا لحكومة د لجمهورية صّحراوية كاينة ف لمنفى ف دزاير، لامم لمتحدة وقوات حفظ سّلام شادّا واحد 20% تال 25% من لارض ديال صحرا لغربية، و لباقي تابع ل ليدارة لمغربية. حتال دابا، 84 دولة لّي محسوبة مع لامم لمتحدة عتارفات ب لجمهورية لعربية صّحراوية دّيموقراطية. منهوم 44 دولة لّي "جمّدو" ولّا "سحبو" لعتيراف ديالهوم. ف واحد لوقيتة، (43. 5%) من دّول لّي محسوبة مع لامم لمتحدة عتارفو ب لجمهورية لعربية صّحراوية دّيموقراطية، 38 من دّول لّي محسوبة مع ليتيحاد ليفريقي لّي فيه 54 دولة (70%)، ؤ 18 لدولة من لمنضمة ديال تّعاون لاسلامي لّي فيه 57 دولة (32%)، ؤ 5 ديال دّول لّي محسوبة مع لجامعة ديال دّول لعربية لّي فيها 22 دولة (23%). بزاف ديال دّول لّي مامعتارفاش ب لجمهورية صّحراوية معتارفة ب جّبهة د لپوليزاريو بلّي هي لممتّل شّرعي ل سكّان ديال صّحرا لغربية، ولكن مامعتارفاش بلّي لپوليزاريو واحد لحكومة ف لمنفا د واحد دّولة عندها سّيادة. كانت لجمهورية صّحراوية محسوبة مع ليتيحاد ليفريقي، لّي كان سميتو منظمة لوحدة لافريقية، من 1984. لمغريب نساحب من منظمة لوحدة لافريقية علا ود هاد البلان، حتا عاود رجع مرة اخرا ف 2017. لجمهورية صّحراوية كاتشارك ضيفة ف لاجتماعات د حركة عدم لانحياز ولّا شّراكة لاستراتيجية لاسيوية – لافريقية جّديدة، واخّا لمغريب كايعتارض لمشاركة ديالها. لجامعة ديال دّول لعربية كاتايّد "سّلامة لاقليمية ديال لمغريب"، بلا ما تزيد تحدّد بضّبط. كاين شي دول لّي كايدعمو صّحرا لغربية تكون تابعة لمغريب ؤ عندها حكم ذاتي ف لموستقبال، ؤ كاين شي دول عتارفات ب لمغربية د صّحرا ؤ فتحو قنصليات ف لعيون ؤ داخلة بحال لميريكان، لامارات، كوط ديڤوار ؤ جزر لقمر. . الخ. كاينين دول بحال لمكسيك، دزاير، ايران، ڤينيزويلا، ڤييطنام، نيجيريا ؤ جنوب افريقيا، لهند كانت هي لقوة لوسطا لكبيرة لّي عتارفات ب لجمهورية صّحراوية، منين خلّاتها تحل سفارة ف نيوديلهي ف 1985. غير هو لهند "حيدات" لعتيراف ديالها ف فعام 2000. دّول لّي عتارفات ب لجمهورية صّحراوية. 84 دولة لّي محسوبة مع لامم لمتحدة ؤ اوسيتيا لجنوبية يا اما معتارفة دابا ب لجمهورية صّحراوية ولّا فايت ليها عتارفات بيها. منهوم 44 دولة "حبّسات" ولّا "جمّدات" ولّا "سحبات" لعتيراف ديالها (اخر وحدة كانت هي بوليفيا). بزّاف ديال دّول ف افريقيا ؤ دّول لّي ف لجزر د لكاريبي ولّا لمحيط لهادي دارو هاد لقرارات علا ود ضّغط ؤ لعروض ديال لمغريب لقتيصادية ؤ عروض وحداخرا، واخّا جّميع بين هاد لعروض ؤ لقرارات باقي فيه نّقاش. ؤ من جهة اخرا رجّعات شي دول لّي "سحبات" ولّا "جمدات" لعتيراف ديالها من بعد، (اخر وحدا كانت هي پاناما). نهار 9 شهر 7، 2011، جنوب سودان كانت هي اخر دولة كاتعتارف رسميا ب لجمهورية صّحراوية. هادي ليسطة ديال ݣاع دّول لّي عتارفات ب لجمهورية لعربية صّحراوية دّيموقراطية. دّول لّي صوّت لبرلمان ديالها علا لعتيراف ب لجمهورية صّحراوية. بزاف د لبرلمانات ديال بزاف د دّول لّي ما معتارفاش ب لجمهورية لعربية صّحراوية دّيموقراطية، دعاو لحكومات ديالهوم باش يعتارفو بيها، لبرلمان ديال سّويد كان هو اوّل برلمان ف لاتحاد لاوروپي كايصوّت ل لعتيراف ب صّحرا لغربية ف شهر 12، 2012، ولكن لحكومة سويدية ما خداتش بيه ف لخّر، ؤ حتا لبرلمانات د شيلي ؤ لبريزيل ديكلاراو. ؤ هادي ليسطة ديال دّول لّي لبرلمنات ديالها عتارفو ب لجمهورية لعربية صّحراوية دّيموقراطية. ملاحضات. __لصق_فهرس__ __فهرسة__
سڤيتلانا تيخانوڤسكايا

سڤيتلانا تيخانوڤسكايا، (ب لبيلاروسية: Святлана Ціханоўская، و ب روسية: Светлана Тихановская) (تزادت نهار 11 شتنبر 1982)، هي ناشطة سياسية بيلاروسية، و مرشحة ل لانتخابات رئاسية ديال بيلاروسيا 2020. حياتها. قبل ما تكون مرشحة ل رئاسة، تيخانوڤسكايا كانت استادة و مترجمة. و هي مزوجة من واحد ليوتوبر، مدون، و ناشط سياسي لمعتقل، سيرجي تيخانوڤسكي. لحملة لينتيخابية 2020. تعتاقل زوج ديال سڤيتلانا ف 29 ماي، بعدما ترشح ل لانتخابات رئاسية. من بعد هادشي، علنات سڤيتلانا تيخانوڤسكايا بلي غادي ترشح بلاصتو. ف تسجلات نهار 14 يوليوز 2020 ك مرشحة مستقلة. من بعد ما تسجلات، حضات ب لمساندة ديال لحملة د ڤالري تيپكالو و ڤيكتار باباريكا، لي هوما جوج من اكبر شخصيات لمعارضة ف بيلاروسيا، و لي تمنعو من ترشح ل رئاسة. واحد تصويرة ديال تيخانوڤسكايا مع ماريا كوليسنيكوڤا، لي هي لمسؤولة د لحملة ديال ڤيكتار باباريكا، و زوجة ديال ڤالري تيپكالو، ولات رمز ديال لحملة لنتيخابية ديالها. ف يونيو، نشرات واحد لڤيديو كاتݣول فيه بلي تعرضات ل تهديد ب لاعتقال، و ان ولادها غايتخادو منها ف حالة ستامرات ف لحملة لانتيخابية ديالها. بعد هاد لحادتة، صيفطات ولادها ل برا د لبلاد، باش يبقاو ف امان مع جداتهم. تضامن نسوي. قبل لحملة لينتيخابية، رئيس د بيلاروسيا الكسندر لوكاشينكو ݣال بلي لبلاد ما مستاعداش ل رئيسة انتى. لحملة ديال سڤيتلانا تيخانوڤسكايا جات بعد تقرير ديال امنستي، لي ندد ب لمعاملة لعنصرية ديال ناشطات سياسيات ف بيلاروسيا. لبرنامج سياسي. تيخانوڤسكايا ݣالت بلي سبب ف ترشح ديالها ل رئاسة هو لحب، و رغبة ديالها ف انها تحرر زوج ديالها من لمعتقل. و ݣالت بلي لهدف لاساسي ديالها هو تخلق انتخابات نزيهة و حرة. تيخانوڤسكايا كاتشوف بلي لانتخابات لحالية ما عندهاش شرعية حيتاش لحكومة كاترفض تسجل لمنافسين سياسيين رئيسيين ديال لوكاشينكو. سڤيتلانا تعهدات انها تدير بلان باش تولي لانتخابات ف لبلاد اكتر شفافية وخاضعة ل لمسائلة ف 6 شهور بعدما تنجح تولي رئيسة. لانصار. ب رغم من ان سڤيتلانا تيخانوڤسكايا مرشحة مستقلة، قدرات انها تجدب عدد كبير من لانصار ف ݣاع لمناطق د بيلاروسيا، و ݣاع لمعارضين كيفما كانت توجهات ديالهم كايدعموها. ڤيتال ريماشوسكي، زعيم ديال لحزب لمسيحي ديمقراطي لبيلاروسي، علن على دعم ديالو ل تيخانوڤسكايا، و نفس شيئ ب نسبة ل حزب ديمقراطي لاجتماعي لبيلاروسي، لحزب لمدني لموحد، لحزب نسائي لبيلاروسي. سڤيتلانا تيخانوڤسكايا تدعمات حتى من لمرشح رئاسي سابق ديال لانتخابات رئاسية 2010، ميكولا ستاتكيڤيتش. مصادر. __فهرسة__